Diari Oficial de la Generalitat Valenciana


Sumari del DOGV 4155, del 26-12-2001 (2001/12917)

ACORD de 18 de desembre de 2001, del Govern Valencià, constituït en Junta General d'Accionistes, amb caràcter d'Universal, de la mercantil Circuit del Motor i Promoció Esportiva, SA.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12464


Data del document
:   18-12-2001

Organisme emissor
:   Circuit del Motor i Promoció Esportiva, SA

Tipus de document
:   Acord

Descriptors 

:   * Circuit del Motor i Promoció Esportiva, SA
    * reglament intern
    * capital social
    * empresa pública
    * legislació

ACORD de 18 de desembre de 2001, del Govern Valencià, constituït en Junta General d'Accionistes, amb caràcter d'Universal, de la mercantil Circuit del Motor i Promoció Esportiva, SA. [2001/12433]
  
El Govern Valencià, en la reunió del día 18 de desembre de 2001, adoptà l'acord següent:
  
El Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix en l'article 144 que la modificació dels Estatuts correspon acordar-la a la Junta General d'Accionistes.
  
D'altra banda, els articles 11, 21 i 28 de la Llei 46/1998, de 17 de desembre, sobre introducció de l'euro, recullen el procediment de redenominació en euros, arredoniment i ajust del valor nominal de les accions a resultes de la redenominació del capital social.
  
La Generalitat Valenciana és l'únic soci de la mercantil Circuit del Motor i Promoció Esportiva, SA, per la qual cosa correspon al Govern Valencià, constituït en Junta General Universal d'Accionistes, l'adopció de l'acord de modificació dels Estatuts de la societat, que pot així mateix acordar la redenominació en euros, arredoniment i ajust del valor nominal de les accions socials.
  
Per tot això, el Govern Valencià, reunit a Valencia el dia 18 desembre de 2001, com a Junta General d'Accionistes, amb caràcter d'Universal, de la mercantil Circuit del Motor i Promoció Esportiva, SA, accepta els següents punts de l'Orde del Dia de la reunió:
  
1r. Redenominació en euros de l'actual capital social de la mercantil en els termes previstos en els articles 11 i 21 de la Llei 46/1998, de 17 de desembre, que queda en tres milions cinc mil seixanta euros i cinquanta-dos cèntims (3.005.060,52 euros), dividits en 1.000 accions de tres mil cinc euros i seixanta mil cinc-centes vint milionèsimes (3.005,060520 euros) de valor nominal cada una d'elles.
  
2n. Arredoniment del valor de cada acció i l'obtinció de la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, amb el resultat següent:
  
A) Valor de cada acció després de l'arredoniment: tres mil cinc euros i sis cèntims (3.005,06 euros).
  
B) Xifra del capital social després de la suma dels valors nominals de les accions, una vegada arredonides: tres milions cinc mil seixanta euros (3.005.060 euros).
  
3r. Destinació, per raó d'ajust, a una reserva indisponible, de la quantitat de cinquanta-dos cèntims d'euro (0,52 euros), quantitat que resulta de l'arredoniment del valor nominal de les accions.
  
4t. Modificació de l'article 7 dels Estatuts Socials, fixant el capital social en tres milions cinc mil seixanta euros (3.005.060 euros), dividit en 1.000 accions nominatives de tres mil cinc euros i sis cèntims (3.005,06 euros) de valor nominal cada una d'elles.
  
5t. Autorització el president del Consell d'Administració a realitzar els actes necessaris per a l'execució del que s'acorda en la present reunió, atorgant per a això, si és procedent, les corresponents escriptures públiques, instant la seua inscripció en el Registre Mercantil.
  
6t. Autorització el secretari del Consell d'Administració a certificar el contingut de l'Acta de la present Junta Universal d'Accionistes i els acords presos en ella.
  
Com que es tracta d'una societat unipersonal, es troba present el seu soci únic, la Generalitat Valenciana.
  
Després de l'oportuna deliberació i no havent-hi intervencions de què se sol·licite constància, el Govern Valencià, com a Junta General d'Accionistes, amb caràcter d'Universal, per unanimitat
  
ACORDA
  
Primer
  
Redenominar en euros l'actual capital social de la mercantil en els termes previstos en els articles 11 i 21 de la Llei 46/1998, de 17 de desembre, que queda en tres milions cinc mil seixanta euros i cinquanta-dos cèntims (3.005.060,52 euros), dividits en 1.000 accions de tres mil cinc euros i seixanta mil cinc-centes vint milionèsimes (3.005,060520 euros) de valor nominal cada una d'elles.
  
Segon
  
Arredonir el valor de cada acció i obtindre la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, de 17 de desembre, amb el resultat següent:
  
A) Valor de cada acció després de l'arredoniment: tres mil cinc euros i sis cèntims (3.005,06 euros).
  
B) Xifra del capital social després de la suma dels valors nominals de les accions, una vegada arredonides: tres milions cinc mil seixanta euros (3.005.060 euros).
  
Tercer
  
Acordar, donada la diferència existent entre el capital social redenominat en euros i el capital social resultant de la suma del valor nominal de les accions arredonides en euros, conforme al que establix l'article 28 de la Llei 46/1998, de 17 de desembre, la destinació, per raó d'ajust, a una reserva indisponible, de la quantitat de cinquanta-dos cèntims d'euro (0,52 euros), quantitat que resulta de l'arredoniment del valor nominal de les accions.
  
Quart
  
Modificar l'article 7 dels Estatuts Socials. La nova redacció de l'article dels Estatuts Socials serà la següent:
  
?Article 7. El capital social es fixa en tres milions cinc mil seixanta euros (3.005.060 euros), dividit en 1.000 accions nominatives de tres mil cinc euros i sis cèntims (3.005,06 euros) de valor nominal cada una d'elles, íntegrament subscrites i desembossades. Les accions es troben numerades correlativament de l'u al mil, ambdós inclusivament. En representació de les accions podrà emetre's un títol múltiple?.
  
Quint
  
Autoritzar el president del Consell d'Administració a realitzar tots els actes necessaris per a l'execució del que s'acorda en la present reunió, atorgant per a això, si és procedent, les corresponents escriptures públiques, instant la seua inscripció en el Registre Mercantil.
  
Sext
  
Autoritzar el secretari del Consell d'Administració a certificar el contingut de l'Acta de la present Junta General Universal d'accionistes i dels acords presos en ella.
  
Els presents acords es transcriuen literalment.
  
No havent debatut més assumptes que els ressenyats en l'Orde del Dia, s'aprova l'Acta corresponent a la present reunió de la Junta General Universal d'Accionistes de la mercantil Circuit del Motor i Promoció Esportiva, SA.
  
El present acord serà publicat en el Diari Oficial de la Generalitat Valenciana.
  
Valencia, 18 de desembre de 2001
  
El conseller secretari del Govern Valencià,